KONKURRANSEGRUNNLAG

ÅPEN ANBUDSKONKURRANSE

etter lov og forskrift om offentlige anskaffelser

Oppdragsavtale for kjøp av

Digitale læremidler

Saksnr. 20/5247

### INNHOLD

[1.1.1 INNHOLD 2](#_Toc35088349)

[1 Generell beskrivelse 3](#_Toc35088350)

[1.1 Oppdragsgiver 3](#_Toc35088351)

[1.2 Anskaffelsens formål og Oppdragsgivers behov 3](#_Toc35088352)

[1.2.1 Delområder 5](#_Toc35088353)

[1.2.2 Beskrivelse av bruksmodell 9](#_Toc35088354)

[1.2.3 Langsiktig mål og gevinster 11](#_Toc35088355)

[1.2.4 Ønsket fremtidig situasjon 12](#_Toc35088356)

[1.3 Anskaffelsens omfang 13](#_Toc35088357)

[1.4 Vedleggsoversikt 14](#_Toc35088358)

[1.5 Fremdriftsplan 15](#_Toc35088359)

[1.6 Kontrakt og kontraktsperiode 15](#_Toc35088360)

[1.7 Rettelser, suppleringer eller endring av konkurransegrunnlaget 15](#_Toc35088361)

[2 REGLER FOR GJENNOMFØRING AV KONKURRANSEN 15](#_Toc35088362)

[2.1 Regler for konkurransen 15](#_Toc35088363)

[2.2 Anskaffelsesprosedyre 15](#_Toc35088364)

[3 KRAV TIL LEVERANDØRENE 15](#_Toc35088365)

[3.1 Kvalifikasjonskrav 15](#_Toc35088366)

[3.2 Skattekrav 16](#_Toc35088367)

[3.3 Leverandørens organisatoriske og juridiske stilling 16](#_Toc35088368)

[3.4 Leverandørens økonomiske og finansielle stilling 16](#_Toc35088369)

[3.5 Leverandørens tekniske og faglige kvalifikasjoner 17](#_Toc35088370)

[3.6 Bruk av underleverandør 17](#_Toc35088371)

[4 KRAV TIL TILBUDET 18](#_Toc35088372)

[4.1 Tilbudets utforming 18](#_Toc35088373)

[4.2 Forbehold 18](#_Toc35088374)

[4.3 Alternative tilbud 18](#_Toc35088375)

[4.4 Deltilbud 18](#_Toc35088376)

[4.5 Innlevering 18](#_Toc35088377)

[5 Oppdragsgivers behandling av tilbudene 19](#_Toc35088378)

[5.1 Avvisning på grunn av forhold ved tilbudet 19](#_Toc35088379)

[5.2 Avlysning av konkurransen 19](#_Toc35088380)

[6 Avgjørelsen av konkurransen 19](#_Toc35088381)

[6.1 Tildelingskriterier 19](#_Toc35088382)

# Generell beskrivelse

## Oppdragsgiver

Bærum kommune, heretter kalt oppdragsgiver, innbyr til åpen anbudskonkurranse i forbindelse med inngåelse av oppdragsavtale for kjøp av digitale læremidler(tjenester).

Dialogkonferanse ble kunngjort i Bærum 14.11.2019. Det har vært gjennomført flere runder med leverandørdialoger på området. Se bilag 1.

###### For informasjon om Bærum kommune, se [www.baerum.kommune.no](http://www.baerum.kommune.no/)

Oppdragsgivers kontaktperson er:

|  |  |
| --- | --- |
| Navn | Per-Christian Solli |
| Tjenestested | Digitaliserings og IT-avdelingen |

Eventuelle spørsmål skal rettes til kontaktpersonen gjennom konkurranseløsningen Mercell.

Det skal ikke være kontakt/kommunikasjon med andre personer hos oppdragsgiver vedrørende anbudskonkurransen enn nevnte kontaktperson.

Dersom en leverandør finner at konkurransegrunnlaget ikke gir tilstrekkelig veiledning, tilstrekkelige opplysninger eller på annen måte er uklart, kan han skriftlig be om tilleggsopplysninger hos oppdragsgiver. Svar på spørsmål vil bli kunngjort.

## Anskaffelsens formål og Oppdragsgivers behov

Formålet med anskaffelsen av digitale læremidler er å gi skole, barnehage og voksenopplæring relevante læremidler for å nå mål i gjeldende læreplanverk/ barnehages gjeldende rammeplan. Av særskilt betydning har områdene som har fått eller i ferd med å få nye læreplaner i forbindelse med fagfornyelsen.

Læremidlene skal understøtte krav i opplæringsloven og regjeringens digitaliseringsstrategi for grunnskoleopplæringen/ rammeplan for barnehage. I tillegg skal læremidler tilfredsstille gjeldende lovverk og krav innen universell utforming, informasjonssikkerhet og personvern.

Denne anskaffelsen er første steg i Bærum kommunes strategi for å ta i bruk et helhetlig økosystem for anskaffelse, valg og bruk av digitale læremidler.

Bærum kommune har en langsiktig strategi mot et økosystem for digitale læremidler, der de ulike fagsystemene, læremidlene og produksjonsverktøyene som benyttes, samhandler på en måte som gjør det mulig å gi hver enkelt elev enda bedre tilpasset opplæring. Det krever at lærere og elever må få tilgang til et rikt tilfang av oppdaterte og innovative læremidler og systemstøtte i planleggingsarbeidet. I kapittel 1.2.3 og 1.2.4 er en beskrivelse av Bærums ønskede fremtidige situasjon.

To av delområdene, matematikk og samfunnsfag på 5. trinn, vil ha en annen bruksmodell og et annet prisbilag (6B). Bruksmodellen, som ønskes pilotertert, er beskrevet i delkapittel 1.2.3. (ref leverandørdialog).

Denne anskaffelsen dekker ikke trykte læremidler som er kunngjort som egen anskaffelse. I tillegg har enhetene fått eget budsjett for anskaffelse av ytterligere læremidler for brukere med spesialbehov basert på f.eks. sakkyndig vurdering fra PPT. Disse typene anskaffelser omfattes ikke av denne.

Oppdragsgiver har valgt å dele inn anskaffelsen i en rekke delområder innen grunnskole, barnehage og voksenopplæringen. Delområdene er listet opp i delkapittel 1.2.1. Det er mulig å gi flere tilbud innen samme delområde. Har en leverandør flere produkter, kan de tilbys hver for seg og samlet. Det er også mulig å gi deltilbud innen et delområde. Har leverandør et læremiddel som bare tilbyr deler av kompetansemålene innen delområdet, kan dette tilbys. Bærum kommune vil vurdere å inngå avtale om kjøp av flere ulike tilbudte læremidler, som i sum gjør kommunen i stand til å gi elevene best mulig opplæring på delområdet. Kommunen vil ikke bare vurdere hvilken leverandør som tilbyr det beste produktet på hele delområdet ihht. kravspesifikasjonens krav, men også innen mindre deler av delområdene. Med mindre deler av delområdene menes spesifikke kompetansemål innenfor delområdet.

Bærum kommune vil inngå avtale med en eller flere leverandører på flest mulig delområder. Markedet er derimot i endring, prisbildet er uklart og kommunen vet ikke hvor mange delområder det finnes budsjettdekning til å inngå avtaler på. Kjernefagene norsk, engelsk, matematikk, naturfag og samfunnsfag vil prioriteres, om det ikke blir inngått kontrakter på alle delområder. I tillegg vil de delområder der vi vurderer at tilbudte læremidler i størst grad bidrar til å bedre våre tjenester bli prioritert.

Kravene er delt opp i ulike grupper, som vil evalueres av ulike personer. Det er et sett med krav av mer funksjonell, pedagogisk og didaktisk art. De vil bli evaluert av et fagutvalg satt sammen av en rekke lærere fra ulike skoler i Bærum. I tillegg er det en del krav av forvaltningsmessig, teknisk og sikkerhetsmessig art. De kravene vil bli evaluert av Digitaliserings- og IT-avdelingen.

Store deler av kravene av funksjonell, pedagogisk og didaktisk art er like på tvers av fagene, og svarene kan delvis gjenbrukes av de som gir tilbud på flere delområder, selv om noen svar også forventes å variere avhengig av fag og trinn.

Den delen av kravene som er av forvaltningsmessig, teknisk og sikkerhetsmessig art, vil i mange sammenhenger være avhengig av hvilken plattform innholdet leveres på. Her trenger ikke leverandøren å kopiere opp svar flere ganger. De kan henvise til hvilke delområder og ulike produkter, svarene gjelder for.

Tilbud som ikke tilfredsstiller absolutte krav, «Må»-krav, vil bli avvist.

Alle «bør» krav vil bli evaluert på en skala fra 1-10. Det beste tilbudet får 10, og de andre vurderes ut i fra det. Et «Ja»-svar uten beskrivelse vil evalueres lavt, siden det ikke gir tilstrekkelig grunnlag for sammenligning. Poengene vil i tillegg vektes ut i fra hvor viktig kravet er (merket (høy, middels, lav)

Det er satt en grense for hvor store beskrivelser som kan sendes inn. Det er merket ved siden av kravet og henviser til antall ord. Det er i tillegg mulig å legge ved en illustrasjon/ ett bilde til hvert svar ved behov.

På alle delområder med unntak av to delområder, vil vi inngå en oppdragsavtale om kjøp av årlig lisens. Det vil bli kjøpt lisens for dekke behovet til alle elever/ barn på aktuelt trinn/ bruekrgruppe med en åpning for å utvide med elever/ andre brukere på andre trinn med tilsvarende behov. Det vil være mulig å gi pris ihht. to kategorier; pris per elev for læremiddelet på delområdet og pris for Bærum kommune på delområdet.

* Gis det pris per elev, vil det påløpe en lisens for hver elev/ hvert barn som tar i bruk læremiddelet uavhengig av bhg, trinn og voksenopplæring. Det er ingen kostnad knyttet til lærere som bruker læremiddelet eller eventuelt foresatte for leverandører som tilbyr at foresatte får tilgang til samme læremiddel som elevene.
* Gis det pris per Bærum kommune, så kan hvilken/ hvilket som helst elev/ barn i bhg, skole (inkl. innføringsklassen) eller voksenopplæring i Bærum benytte læremiddelet, samt lærere og eventuelt foresatte for leverandører som tilbyr at foresatte får tilgang til samme læremiddel som elevene.
* Noen digitale læremidler kommer med fysiske/ tekniske elementer som en del av læremiddelet. I de tilfeller disse ikke er knyttet til lisenspris men prises selvstendig som et engangskjøp, kan dette prises spesielt i prisbilaget. Dette gjelder også om hele læremiddelet har en engangspris.

Det er ikke åpning for å gi rabatter utover de prisene som tilbys for hvert produkt på hvert delområde. Eventuelle prisreduksjoner må være bakt inn i prisene og være uavhengig av hvor mange delområder Bærum kjøper av hver leverandør.

På to delområder, matematikk 5. trinn og samfunnsfag 5. trinn, vil vi prøve ut en annen bruksmodell. Der lærer har tilgang til alle læremidler som tilbys over et minste kvalitetsnivå og der leverandørene får betalt ut i fra hva lærere og elever velger å benytte. Denne modellen er beskrevet i delkapittel 3.2.2. På dette området er prisene satt på forhånd, og leverandørene vil konkurrere på kvalitet for å oppnå størst mulig bruk ute i skolene.

### Delområder

Anskaffelsen er delt inn i delområder. De er som følger:

* Grunnskole
	+ 1. trinn
		- 1. trinn Matematikk
		- 1. trinn Naturfag
		- 1. trinn Norsk
		- 1. trinn Engelsk
		- 1. trinn Samfunnsfag
		- 1. trinn KRLE
		- 1. trinn Kunst og Håndverk
		- 1. trinn Mat og helse
		- 1. trinn Kroppsøving
		- 1. trinn Musikk
	+ 2. trinn
		- 2. trinn Matematikk
		- 2. trinn Naturfag
		- 2. trinn Norsk
		- 2. trinn Engelsk
		- 2. trinn Samfunnsfag
		- 2. trinn KRLE
		- 2. trinn Kunst og Håndverk
		- 2. trinn Mat og helse
		- 2. trinn Kroppsøving
		- 2. trinn Musikk
	+ 3. trinn
		- 3. trinn Matematikk
		- 3. trinn Naturfag
		- 3. trinn Norsk
		- 3. trinn Engelsk
		- 3. trinn Samfunnsfag
		- 3. trinn KRLE
		- 3. trinn Kunst og Håndverk
		- 3. trinn Mat og helse
		- 3. trinn Kroppsøving
		- 3. trinn Musikk
	+ 4. trinn
		- 4. trinn Matematikk
		- 4. trinn Naturfag
		- 4. trinn Norsk
		- 4. trinn Engelsk
		- 4. trinn Samfunnsfag
		- 4. trinn KRLE
		- 4. trinn Kunst og Håndverk
		- 4. trinn Mat og helse
		- 4. trinn Kroppsøving
		- 4. trinn Musikk
	+ 5. trinn
		- 5. trinn Matematikk
		- 5. trinn Naturfag
		- 5. trinn Norsk
		- 5. trinn Engelsk
		- 5. trinn Samfunnsfag
		- 5. trinn KRLE
		- 5. trinn Kunst og Håndverk
		- 5. trinn Mat og helse
		- 5. trinn Kroppsøving
		- 5. trinn Musikk
	+ 6. trinn
		- 6. trinn Matematikk
		- 6. trinn Naturfag
		- 6. trinn Norsk
		- 6. trinn Engelsk
		- 6. trinn Samfunnsfag
		- 6. trinn KRLE
		- 6. trinn Kunst og Håndverk
		- 6. trinn Mat og helse
		- 6. trinn Kroppsøving
		- 6. trinn Musikk
	+ 7. trinn
		- 7. trinn Matematikk
		- 7. trinn Naturfag
		- 7. trinn Norsk
		- 7. trinn Engelsk
		- 7. trinn Samfunnsfag
		- 7. trinn KRLE
		- 7. trinn Kunst og Håndverk
		- 7. trinn Mat og helse
		- 7. trinn Kroppsøving
		- 7. trinn Musikk
	+ 8. trinn
		- 8. trinn Matematikk
		- 8. trinn Naturfag
		- 8. trinn Norsk
		- 8. trinn Engelsk
		- 8. trinn Samfunnsfag
		- 8. trinn KRLE
		- 8. trinn Kunst og Håndverk
		- 8. trinn Mat og helse
		- 8. trinn Kroppsøving
		- 8. trinn Musikk
		- 8. trinn Tysk
		- 8. trinn Fransk
		- 8. trinn Spansk
		- 8. trinn Russisk
		- 8. trinn Norsk fordypning
		- 8. trinn Engelsk fordypning
		- 8. trinn Programmering valgfag
		- 8. trinn Forskning i praksis
		- 8. trinn Teknologi og praksis
		- 8. trinn Demokrati i praksis
		- 8. trinn Innsats for andre
		- 8. trinn Internasjonalt samarbeid
		- 8. trinn Reiseliv
		- 8. trinn Media og informasjon
		- 8. trinn Fysisk aktivitet og helse
		- 8. trinn Natur
		- 8. trinn Miljø og friluftsliv
		- 8. trinn Desing og redesign
		- 8. trinn Produksjon av varer og tjenester
		- 8. trinn Sal og Scene
		- 8. trinn Levande kulturarv
	+ 9. trinn
		- 9. trinn Matematikk
		- 9. trinn Naturfag
		- 9. trinn Norsk
		- 9. trinn Engelsk
		- 9. trinn Samfunnsfag
		- 9. trinn KRLE
		- 9. trinn Kunst og Håndverk
		- 9. trinn Mat og helse
		- 9. trinn Kroppsøving
		- 9. trinn Musikk
		- 9. trinn Tysk
		- 9. trinn Fransk
		- 9. trinn Spansk
		- 9. trinn Russisk
		- 9. trinn Norsk fordypning
		- 9. trinn Engelsk fordypning
		- 9. trinn Programmering valgfag
		- 9. trinn Forskning i praksis
		- 9. trinn Teknologi og praksis
		- 9. trinn Demokrati i praksis
		- 9. trinn Innsats for andre
		- 9. trinn Internasjonalt samarbeid
		- 9. trinn Reiseliv
		- 9. trinn Media og informasjon
		- 9. trinn Fysisk aktivitet og helse
		- 9. trinn Natur
		- 9. trinn Miljø og friluftsliv
		- 9. trinn Desing og redesign
		- 9. trinn Produksjon av varer og tjenester
		- 9. trinn Sal og Scene
		- 9. trinn Levande kulturarv
	+ 10. trinn
		- 10. trinn Matematikk
		- 10. trinn Naturfag
		- 10. trinn Norsk
		- 10. trinn Engelsk
		- 10. trinn Samfunnsfag
		- 10. trinn KRLE
		- 10. trinn Kunst og Håndverk
		- 10. trinn Mat og helse
		- 10. trinn Kroppsøving
		- 10. trinn Musikk
		- 10. trinn Tysk
		- 10. trinn Fransk
		- 10. trinn Spansk
		- 10. trinn Russisk
		- 10. trinn Norsk fordypning
		- 10. trinn Engelsk fordypning
		- 10. trinn Programmering valgfag
		- 10. trinn Forskning i praksis
		- 10. trinn Teknologi og praksis
		- 10. trinn Demokrati i praksis
		- 10. trinn Innsats for andre
		- 10. trinn Internasjonalt samarbeid
		- 10. trinn Reiseliv
		- 10. trinn Media og informasjon
		- 10. trinn Fysisk aktivitet og helse
		- 10. trinn Natur
		- 10. trinn Miljø og friluftsliv
		- 10. trinn Desing og redesign
		- 10. trinn Produksjon av varer og tjenester
		- 10. trinn Sal og Scene
		- 10. trinn Levande kulturarv
* Barnehageområdet
	+ Natur, miljø og teknologi
	+ Kunst, kultur og kreativitet
	+ Antall, rom og form
	+ Etikk, religion og filosofi
	+ Nærmiljø og samfunn
	+ Kropp, bevegelse, mat og helse
	+ Språk, kommunikasjon og tekst
* Voksenopplæringen
	+ Norsk for fremmedspråkelige
		- Alfabetiseringsmodul
		- Spor 1, spor 2 og spor 3
		- Yrkesnorsk-praksis
	+ Grunnskole for voksne
		- Norsk for vokne (grunnskolefaget)
		- Samfunnsfag for voksne (grunnskolefaget)
		- Engelsk for voksne (grunnskolefaget)
		- Naturfag for voksne (grunnskolefaget)
		- Matematikk for voksne (grunnskolefaget)

### Beskrivelse av bruksmodell

Figur Bruksmodell



Vi ønsker en bruksmodell, der måleenheten for bruk av læremidler er antall dagers bruk. Antall dagers bruk er antall enkeltbrukere som har vært inne i et læremiddel i løpet av et døgn(dato). Vi betaler en sum for at leverandøren tilgjengeliggjør 50 dagers bruk i lageret og løpende fyller opp lageret etter hvert som bruken skjer. Påfyll av lageret kompenseres hver leverandør basert på deres prosentvise andel av dagers bruk i løpet av en kalendermåned.

Beregningen av vederlag i piloten har tatt utgangspunk i et forbruk av læremidler på 1000 kroner per elev, og antas å være likt på ulike trinn. Måten totalforbruket per elev fordeles ut på ulike fag, er å ta utgangspunkt i timefordelingen. På 5. trinn har hver elev 28 timer. Vi deler forbruket per elev på 28 timer og ganger deretter opp med timetallet i faget, 5 timer for matematikk og 2 timer for samfunnsfag. Til slutt fordeles fagandelen ved at 10% er satt av for å fylle opp lageret med 50 dagers bruk og resten er fordelt likt utover månedene i året (ferier er inkludert som oppfordring til at elever også kan lære utover skoletiden, ved å kunne lese bøker og opparbeide kompetanse i forbindelse med aktiviteter og ferier de foretar seg, f.eks. lese om geologi når de besøker altaelva, som en av Norges få juv som er gravd ut av en elv).

Kompensasjonen vil da være som følger:

* Årlig tilgjengeliggjøring av 50 dagers bruk vil i matematikk kompenseres med NOK 28.500,- som fordeles jevnt mellom leverandørene som kvalifiserer seg til å delta i ordningen.
* Årlig tilgjengeliggjøring av 50 dager bruk vil i samfunnsfag kompenseres med NOK 14.500,- som fordeles mellom leverandørene som kvalifiserer seg til å delta i ordningen.
* Månedlig vil hver leverandør som er med i ordningen bli kompensert basert på sin prosentvise andel av dagers bruk pr kalender måned. Kompensasjonen vil være tilsvarende prosentvise andel av NOK 21.500,- i matematikk.
* Månedlig vil hver leverandør som er med i ordningen bli kompensert basert på sin prosentvise andel av dagers bruk pr kalender måned. Kompensasjonen vil være tilsvarende prosentvise andel av NOK 8.500,- i samfunnsfag.
* I tillegg vil hver leverandør som deltar i piloten bli kompensert med NOK 10.000,-

Piloten vil vare i 1 år med opsjon på utvidelse med 1 år.

Måling av antall bruk rapporteres inn av hver leverandør innen 14 dager etter avsluttet måned. Oppdragsgiver vil betale ut kompensasjon innen 45 dager etter mottak av beregningsgrunnlag.

Oppdragsgiver mottar fra leverandør månedlig rapport i form av en CSV fil, som vil inneholde en startdel, deretter dato, id på hver pålogget feidebruker før en avslutningsdel. For de leverandører som har mulighet til det, ønsker vi også en CSV fil, som vil inneholde en startdel, deretter dato, id på feide bruker, start tid, slutt tid, avslutningsdel. Dette vil gi grunnlag for vurdering av fremtidige beregningsmodeller. Endelig struktur på CSV fil vil foreligge før signering av avtalen.

Vi regner med at det vil ta noe tid før en slik bruksmodell får stor effekt i lærers praksis. Noen lærere vil omfavne det nye og benytte mange ulike læremidler i kombinasjon, mens andre vil foretrekke å følge en predefinert progresjon fra én leverandør, selv om fagfornyelsen utfordrer dette. Bærum kommune vil gjøre vurderinger av bruksmodellens effekt av å få tilgang til flere læremidler både for lærere og elever. Deltakere i piloten vil få presentert resultatene og få invitasjon til å delta inn i erfaringsoppsummering med Bærum kommune.

Et viktig spørsmål er hvordan man måler bruk i forbindelse med tverrfaglig ressurser eller når en elev benytter en ressurs på trinnet under eller over. Vi forutsetter at læringsressurser får en hovedtilhørighet til ett fag og ett trinn. Der blir bruken beregnet og faget vil få vederlaget for bruken av læremiddelet. I piloten hvor ikke alle fag benytter samme bruksmodell, ønsker vi å ta utgangspunkt i samme prinsipp. Læringsressurser som benyttes i faget, men som har hovedformål mot et annet fag eller trinn, registreres ikke inn som bruk under dette faget. Samtidig registeres bruk av elever fra andre fag og trinn, som benytter denne ressursen inn som brukere av faget. Det forutsettes at de innenfor benytter like mye utenfor som motsatt, og at dette ligner hverandre ut.

Bærum kommune vil ta stikkprøver for å sikre seg at leverandører følger de retningslinjer som er gitt.

#### Eksempel

Bærum kommune får fire tilbud av ulike leverandører som kan levere matematikk. Et av tilbudene holder ikke nødvendig sikkerhetsnivå og får ingen kontrakt. De tre andre får kontrakt med kommunen. De får da 28.500/3 = 9.500 kroner hver for å tilgjengeligjøre 50 dagers bruk av læremiddelet i lageret. Dette vederlaget får de årlig.

Deretter tas læremiddelet i bruk:

* Leverandør A benyttes som hovedkilde og får 60% av bruken,
* leverandør B blir benyttet på et spesielt tema og utgjør 30% av bruke,
* mens siste leverandør bare blir brukt littegran 10% av dagene i snitt per elev.

De får følgende mnd vederlag:

* Leverandør A får 21500\*60% = 12.900,-
* Leverandør B får 21500\*30% = 6.450,-
* Leverandør c får 21500\*10% = 2.150,-

### Langsiktig mål og gevinster

Figur Langsiktig målbilde



#### Gevinster for elevene

Alle elever får tilpasset opplæring gjennom et variert tilbud av læremidler tilpasset hver enkelt elev sine preferanser og progresjon. Eleven vil få økt selvfølelse og føler mestring, fordi opplæringen er tilpasset elevens evner og progresjon. Læremidlene gir mulighet for eleven til å forstå nytten bak det som læres, og eleven blir utfordret til å reflektere rundt egen læring. Elevene får tilgang til et økosystem som gjør det mulig å samarbeide og kommunisere digitalt med andre elever og lærere underveis i læringsarbeidet. Eleven kan også søke frem til læremidler på egenhånd i arbeid med utforskende oppgaver, og får på den måten kvalitetssikrede informasjonskilder uten reklame.

#### Gevinster for lærere

Lærerne vil finne de best egnede læremidlene for hver enkelt elev basert på elevens profil. Den enkelte lærer kan plukke ut de best egnede forslagene å sy sammen en tilpasset plan for hver enkelt elev(metodefrihet). Systemet gjør det mulig å velge læremidler som dekker mål i flere fag, og gjør det mulig å synkronisere læringen fagene imellom. Velger lærer en læringsressurs som er delt av en annen lærer, kan læringsressursen videreforedles og tilpasses situasjonen, før lærer deler den nye versjonen på nytt. Lærer får et stort og variert utvalg av læremidler å velge ut i fra, de får støtte til å finne frem i et mangfold av læremidler og det er enkelt å finne læremidler for ulike situasjoner. Elev kan også involveres i å forme egne læringsprosesser gjennom å definere problemstillinger som kan legges til grunn for ytterligere søk etter læringsressurser. Lærer får også støtte til å lage gode læringsgrupper ut i fra elevprofilene.

Det er mulig å legge inn anmeldelser og gi ulike læremidler en score. Det gjelder både elever og lærere. Det er en incentivordning som får lærere til å dele sine opplegg, i tillegg til at de blir kvalitetssikret gjennom prosessen.

Lærer får informasjon av systemet til å se progresjon og elevens utfordringer. Dette kan brukes i økosystemet til vurdering av, for og som læring. Dette gir også et godt grunnlag for dialog med foresatte. Etter hver læringsøkt får lærer innspill om behov for justeringer i elevens plan og kan gå inn å justere. Det nye økosystemet støtter lærer i å kunne gå fra i hovedsak å være en formidler til å bli en veileder. Lærere med spesielle evner på formidlingssiden kan utvikle denne gjennom deling.

#### Gevinster for foresatte

Foresatte får god oversikt over barnets opplegg og planer fremover. De kan følge med på progresjonen eleven gjør, og se hva eleven trenger å øve mer på. De får tilgang til elevens læremidler, så de kan sette seg inn i det eleven skal lære og støtte dem i læringsarbeidet, og reflektere sammen med dem.

#### Gevinster for skoleledelse og skoleeier

Skoleledelse og skoleeier får en helt ny tilgang til styringsinformasjon. Kvalitetsarbeidet i skolen kan basere seg på statistikk og analyser, som viser hva som skiller gode og mindre gode resultater. De kan sette inn tiltak der det er behov og i større grad forstå hva utfordringene går ut på. Endringsledelsen kan i mye større grad være kunnskapsbasert.

Målbildet gjør det mulig å justere på lærer, skole og kommuneprofiler for å styre det pedagogiske arbeidet gjennom sentrale retningslinjer. Det gjør det mulig å teste ut nye opplæringsmetoder og sammenligne metodene.

#### Gevinster for administrative støttetjenester (Anskaffelse og IT)

Anskaffelser må skje i henhold til gjeldende regelverk. Med denne løsningen blir det lettere å ha oversikt over avtaler, terskelverdier og forbruk. Løsningene som leveres har nødvendig kvalitet både innen informasjonssikkerhet, personvern, universell utforming, tekniske krav, standarder og integrasjon.

#### Gevinster for sentrale myndigheter

Sentrale myndigheter får tilgang til helt nye muligheter for å hente inn statistikk og gjøre analyser. Styringsdata kan benyttes til å utvikle fremtidens skole på et kunnskapsbasert grunnlag. Det kan gjøres tester på nye måter å drive opplæring, for deretter å måle konkrete resultater. Dette gir et godt grunnlag for å utvikle fremtidens politikk på området og bruke virkemiddelapparatet med en god sammensetting av juridiske, økonomiske, organisatoriske, pedagogiske og teknologiske virkemidler.

#### Forholdet til andre sektorer

Selv om vi i første fase fokuserer på grunnskole ser vi at tilsvarende løsninger er ønsket i alle faser av livslang læring; barnehage, videregående skole, i UH-sektoren og i kompetanseutvikling av ansatte. I tillegg har vi sett leger utnytte opplegg for skolen i behandling av slagpasienter og tenker derfor løsningen også kan være aktuell å benytte inn mot rehabilitering og annen opplæring i helse- og omsorgssektoren. Det bør derfor vurderes om dette økosystemet skal utvides til å understøtte flere anvendelsesområder over tid.

### Ønsket fremtidig situasjon

*Figur 1 Ønsket fremtidig situasjon*



Figuren over illustrerer fremtidig ønsket situasjon gjennom:

1. Lærer kan søke for å finne best egnede læremidler for hver enkelt elev, basert på lærers planer for opplæringen og elevenes profiler.
2. Søket gjøres mot alle typer innholdsleverandører, og returnerer egnede læremidler.
3. Basert på regler og tidligere erfaringer velges det ut et sett med anbefalte læremidler, basert på hva som skal læres og elevenes profiler.
4. Basert på mottatt anbefaling kan lærer basert på faglig skjønn velge best egnede læremidler og lage en individuell plan for hver elev. Ved valg av en åpen læringsressurs, kan denne tilpasses situasjonen og eventuelt deles på nytt.
5. Eleven mottar individuell plan. Den har oppgaver som skal løses individuelt, i grupper og i klassefellesskapet. Oppgavene vil være både heldigitale og av mer manuell art. Opplegget vil tilrettelegge for at elever vil kunne utvikle seg i ulikt tempo og ved bruk av ulike læremidler.
6. Når eleven bruker læremidler vil det utveksles informasjon mellom elevens brukerutstyr og læremiddelet som gjør at læremiddelet kan tilpasse seg elevens input og evt. sensor data.
7. Eleven kan samarbeide med andre elever og få veiledning fra lærer underveis i prosessen.
8. Når arbeidsøkten er ferdig sendes aktivitetsdata over til et felles lagringssted for dette.
9. På bakgrunn av aktivitetsdata vurderes elevens utbytte. Lærer og elev kan evt. gis mulighet til å gi score og anmeldelser av læremiddelet.
10. Aktivitetsdata og beregnet utbytte av arbeidsøkten benyttes til å oppdatere elevens profil. Her registreres progresjon og det gjøres eventuelle justeringer i profilen.
11. Erfaringsdata kan også benyttes til å oppdatere læremiddelprofiler. Har mange barn med fellestrekk i elevprofil (f.eks. lese og skrive vansker) respondert godt på et læremiddel, justeres den informasjonen i læremiddelprofilen.

## Anskaffelsens omfang

Anskaffelsen gjelder læremidler til kommunale barnehager, kommunale skoler (inklusive spesialskoler og innføringsklasser) og voksenopplæringen. I første omgang vil det anskaffes læremidler til 5 barnehager. Kjøp til ytterligere barnehager vil anskaffes på senere tidspunkt basert på erfaringer fra første pulje.

Tilleggslæremidler til enkeltelever/-barn med sakkyndigvurdering og behov for spesialtilpasset innhold, vil bli kjøpt utenom denne anskaffelsen. Bærum kommune vil i tillegg anskaffe egen rammeavtale om trykte læremidler ved siden av denne anskaffelsen.

Bærum kommune er inne i en overgang fra trykte til digitale læremidler. Det antas fortsatt å være et gjenstående behov for noen trykte læremidler på enkeltområder. Det vil også være aktuelt å supplere med trykte læremidler på områder der de digitale ikke holder tilstrekkelig kvalitet.

På grunnlag av siste års forbruk og andre tilgjengelige midler kan det antydes et samlet årlig forbruk på ca. NOK 14,5 millioner eksklusive merverdiavgift pr år. Dette inkluderer delområdene hvor ny bruksmodell piloteres. Årlig forbruk vil være avhengig av økonomiske rammevilkår, politiske vedtak og markedssituasjonen for øvrig.

Oppdragsavtalene vil dekke lisenser til faste brukere på delområdet med opsjon for å inkludere ytterligere brukere etter behov.

Bærum kommune har:

* 127.732 innbyggere (1. jan. 2020)
* 45 offentlige skoler
* 16.160 elever
* 2000 antall lærere
* 4 testbarnehager (44 offentlige barnehager totalt)
* 650 barnehagebarn (3300 barnehagebarn totalt)
* 62 barnehagelærere (350 barnehagelærere totalt)
* 600 elever i voksenopplæringen
* 50 lærere i voksenopplæringen

## Vedleggsoversikt

Konkurransegrunnlaget har følgende vedlegg:

* Vedlegg A: Oppsummering leverandørworkshop 13.02.2020
* Vedlegg B: SSA-L Avtale om løpende tjenestekjøp
	+ SSA-L generell avtale tekst 2018
	+ SSA-L bilag 2018
		- Bilag 1 Oppdragsgivers kravspesifikasjon
			* Vedlegg 1: 1.-4. trinn Norsk, Engelsk, KRLE, Mat og helse, Kunst og håndverk
			* Vedlegg 2: 1.-4. trinn Matematikk, Naturfag, Samfunnsfag, Kroppsøving, Musikk
			* Vedlegg 3: 5.-7. trinn Matematikk, Naturfag
			* Vedlegg 4: 5.-7. trinn Norsk, Engelsk
			* Vedlegg 5: 5.-7. trinn Samfunnsfag, KRLE, Kroppsøving, Musikk, Kunst og håndverk, Mat og helse
			* Vedlegg 6: 8.-10. trinn Matematikk, Naturfag, Valgfag: Programmering valgfag, Forskning i praksis, Teknologi og praksis
			* Vedlegg 7: 8.-10. trinn Samfunnsfag, KRLE, Valgfag: Demokrati i praksis, Innsats for andre, Internasjonalt samarbeid, Reiseliv, Media og informasjon
			* Vedlegg 8: 8.-10. trinn Norsk, Engels, Fremmedspråk: Spansk, Fransk, Tysk, Russisk, Norsk fordypning, Engelsk fordypning
			* Vedlegg 9: 8.-10. trinn Kroppsøving, Musikk, Mat og helse, Kunst og håndverk, Valgfag: Fysisk aktivitet og helse, Natur, Miljø og friluftsliv, Design og redesign, Produksjon av varer og tjenester, Sal og scene, Levande kulturarv
			* Vedlegg 10: Barnehage Natur, miljø og teknologi, Kunst, kultur og kreativitet, Antall, rom og form, Etikk, religion og filosofi, Nærmiljø og samfunn, Kropp, bevegelse, mat og helse, Språk og kommunikasjon
			* Vedlegg 11: Voksenopplæringen – grunnskole for voksne Norsk, Engelsk, Matematikk, Naturfag og Samfunnsfag
			* Vedlegg 12: Voksenopplæringen – Alfabetiseringsmodul, Spor 1, spor 2 og spor 3, Yrkesnorsk-praksis
			* Vedlegg 13: Kravene knyttet til funksjonelt, forvaltning, teknisk og informasjonssikkerhet ligger i et regneark
		- Bilag 2 Leverandørens besvarelse av leveransen
			* Antall vedlegg avhengig av antall tilbud fra leverandør
		- Bilag 3: Plan for etableringsfasen
		- Bilag 4: Tjenestenivå med standardiserte kompensasjoner
			* Leverandørens avtale om tjenestekvalitet (SLA) skal legges ved her.
		- Bilag 5: Administrative bestemmelser
		- Bilag 6: Samlet pris og prisbestemmelser
			* Vedlegg 14 Utfylt prisbilag
		- Bilag 7: Endring i den generelle avtaleteksten
		- Bilag 8: Endring av tjenesten etter avtaleinngåelsen
		- Bilag 9: Vilkår for Oppdragsgivers tilgang og bruk av tredjepartsleveranser
		- Andre Bilag:
			* Vedlegg 15. Ferdig utfylt og signert databehandleravtale-mal
	+ Vedlegg C Tilbudsbrev
	+ Vedlegg D Forpliktelseserlæring underleverandør

## Fremdriftsplan

Oppdragsgiver har lagt opp til følgende tidsrammer for anskaffelsesprosessen:

|  |  |
| --- | --- |
| Aktivitet | Tidspunkt |
| Kunngjøring av konkurransen | 03.04.2020 |
| **Frist for å levere tilbud** | **04.05.2020 kl. 12:00** |
| Utsendelse av tildelingsbrev | 01.07.2020 |
| Klagefrist | 10.07.2020 |
| Kontraktsinngåelse | 17.07.2020 |
| Oppstart av kontrakt | 01.08.2020 |
| Tilbudets vedståelsesfrist | 5 måneder fra tilbudsfristen |

Det tas forbehold om endringer i fremdriftsplanen.

## Kontrakt og kontraktsperiode

Oppdragsgiver har til hensikt å inngå én eller flere oppdragsavtaler for hvert delområde. Avtaleforholdet vil bli regulert av vedlagte kontrakt, SSA-L.

Markedet er i endring, prisbildet er uklart og kommunen vet derfor ikke hvor mange delområder de har budsjettdekning til å inngå avtaler på.

Kontraktens varighet er på 1 år med opsjon på forlengelse én eller flere ganger inntil 3 år. Avtalen kan bli på totalt 4 år ved utløsing av full opsjon.

Oppdragsavtalene vil dekke lisenser til faste brukere på delområdet med opsjon for å inkludere ytterligere brukere etter behov.

## Rettelser, suppleringer eller endring av konkurransegrunnlaget

Innen tilbudsfristens utløp har oppdragsgiver rett til å foreta rettelser, suppleringer og endringer av konkurransegrunnlaget som ikke er vesentlige. Opplysninger om rettelser, suppleringer og endringer kunngjøres på [www.doffin.no](http://www.doffin.no).

Dersom rettelse, supplering eller endring kommer så sent at det er vanskelig for leverandøren å ta hensyn til det i tilbudet, skal oppdragsgiver fastsette en forholdsmessig forlengelse av tilbudsfristen. Samtlige leverandører skal varsles om frist for forlengelsen.

# REGLER FOR GJENNOMFØRING AV KONKURRANSEN

## Regler for konkurransen

Anskaffelsen reguleres av lov 17. juni 2016 nr. 73 om offentlig anskaffelser og forskrift 12. august 2016 nr. 974 om offentlige anskaffelser del I og del III.

## Anskaffelsesprosedyre

Konkurransen gjennomføres som en åpen anbudskonkurranse.

I denne konkurransen er det ikke anledning til å forhandle. Det er følgelig ikke anledning til å endre tilbudet etter tilbudsfristens utløp.

# KRAV TIL LEVERANDØRENE

## Kvalifikasjonskrav

Leverandørens kvalifikasjoner vil bli vurdert ut fra innlevert dokumentasjon. Det er kun leverandører som er funnet kvalifisert som vil få sine tilbud evaluert. For å avgjøre om tilbyder har tilstrekkelige kvalifikasjoner, bes leverandørene levere foreløpig dokumentasjon av kravene gjennom å fylle ut egenerklæring (ESPD) i konkurranseløsningen Mercell.

Oppdragsgiver kan på ethvert tidspunkt i konkurransen be leverandørene levere alle eller deler av dokumentasjonsbevisene dersom det er nødvendig for at konkurransen gjennomføres på riktig måte.

Før tildeling av kontrakten skal oppdragsgiveren kreve at den valgte leverandøren straks skal levere oppdaterte dokumentasjonsbevis.

##  Skattekrav

| **Krav**  | **Dokumentasjonskrav** |
| --- | --- |
| **Krav 1 – Skatteattester**Leverandøren skal ha ordnede forhold med hensyn til skatte- og merverdiavgiftsinnbetaling. | * Attest for skatt og merverdiavgift

Attest for skatt og merverdiavgift utstedes enten av det lokale skattekontoret eller skatteoppkreverkontoret der hvor leverandøren har sitt hovedkontor. Attesten hentes ut fra Altinn.no.Attesten skal ikke være eldre enn 6 måneder fra tilbudsfristens utløp. * Norske leverandører som ikke er merverdiavgiftspliktige skal fremlegge bekreftelse fra skattemyndighetene om dette.
* Utenlandske leverandører skal fremlegge attester fra tilsvarende myndigheter som de norske.
 |

## Leverandørens organisatoriske og juridiske stilling

| ***Krav*** | ***Dokumentasjonskrav***  |
| --- | --- |
| **Krav 2 – Firmaattest**Leverandøren skal være et lovlig etablert foretak. | * *No*rske selskaper: Firmaattest
* Utenlandske selskaper: Godtgjørelse på at selskapet er registrert i bransjeregister, eller foretaksregister som foreskrevet i lovgivningen i det land hvor leverandøren er etablert.
 |

## Leverandørens økonomiske og finansielle stilling

| ***Krav*** | ***Dokumentasjonskrav*** |
| --- | --- |
| **Krav 3 – Økonomi**Leverandøren skal ha en økonomisk og finansiell soliditet som gir oppdragsgiver trygghet for at leverandøren vil være økonomisk levedyktig i hele avtaleperioden. Kredittverdigheten som legges til grunn for å bli kvalifisert for denne konkurransen er A (kredittverdig). Leverandører med lavere rating vil bli avvist. | * Oppdragsgiver vil selv innhente utvidet rapport. Rapporten inneholder bl.a. revisors beretning, negative betalingsanmerkninger, regnskap og ratinghistorikk, og baserer seg på siste kjente regnskapstall. For norske selskaper som leverer inn tilbud på vegne av et utenlandsk selskap, vil utvidet rapport fra det norske selskapet bli vurdert.
* Selskaper uten tilfredsstillende kredittvurdering, nystartede selskaper med kredittrating AN, enkelte utenlandske selskaper eller selskaper uten innrapporteringsplikt til Brønnøysundregistrene vil ikke alltid kunne dokumentere at kravet er tilfredsstilt. I slike tilfeller vil det likevel kunne kompenseres med tilfredsstillende kredittvurdering som gir en tilsvarende sikkerhet for gjennomføringsevnen. Slik alternativ dokumentasjon skal følge som en del av tilbudet.

Dersom leverandøren har gyldige grunner til ikke å kunne fremlegge den dokumentasjonen oppdragsgiver har anmodet om, kan leverandøren godtgjøre sin økonomiske og finansielle stilling med ethvert annet dokument som oppdragsgiver anser egnet. |

## Leverandørens tekniske og faglige kvalifikasjoner

| ***Krav*** | ***Dokumentasjonskrav*** |
| --- | --- |
| **Krav 4 – Gjennomføringsevne**Det kreves tilstrekkelig gjennomføringsevne. | * En redegjørelse for leverandørens gjennomsnittlige arbeidsstyrke og antall medarbeidere i den administrative ledelsen i løpet av de tre siste år.
 |
| **Krav 5 – Erfaring**Det kreves tilstrekkelig erfaring fra tilsvarende oppdrag. | * Liste over de viktigste leveranser eller utførte tjenester de siste tre år, herunder opplysninger om verdi, tidspunkt, samt navnet på den offentlige eller private mottaker med kontaktinformasjon.
 |

##  Bruk av underleverandør

*Dersom en leverandør skal benytte underleverandør(er) for oppfyllelse av kvalifikasjonskravene når det gjelder leverandørens økonomiske og finansielle stilling, og leverandørens tekniske og faglige kvalifikasjoner, må det legges frem en forpliktende erklæring om at han har den nødvendige råderett over underleverandøren(es) kapasitet. Underleverandør(er) skal også levere egenerklæring (ESPD).*

# KRAV TIL TILBUDET

## Tilbudets utforming

Komplett tilbud skal bestå av:

| **Dokumentasjon** | **Inndeling** |
| --- | --- |
| 1. Signert tilbudsbrev (vedlegg 5 til konkurransegrunnlaget)

Tilbudsbrevet skal være datert og signert av en person som i henhold til firmaattesten har fullmakt til å signere på vegne av leverandøren. | 1 |
| 1. Egenerklæring for kvalifikasjonskrav (ESPD), jf. punkt 3.1
 | 2 |
| 1. Signert forpliktelseserklæring og utfylt egenerklæring (ESPD) for underleverandør(er).
 | 3 |
| 1. Dokumentasjon av obligatoriske krav til ytelsen, jf. vedlegg 1 til konkurransegrunnlaget
 | 4 |
| 1. Dokumentasjon av tildelingskriteriene, jf. punkt 6.1.
 | 5 |
| 1. Fullstendig utfylt prisskjema (vedlegg *2* til konkurransegrunnlaget)
 | 6 |

## Forbehold

Alle forbehold skal være presise og entydige, slik at oppdragsgiver kan vurdere og prise disse uten kontakt med leverandøren. Forbehold skal klart fremgå av tilbudsbrevet med henvisning til hvor i tilbudet forbeholdet framkommer (sidetall og punktnummer).

## Alternative tilbud

Det er adgang til å gi alternativt tilbud på de ulike delområdene. Alle tilbud må følge krav til tilbudets utforming og følge spesifiserte krav til utfylling av svar i bilagene til kontrakten, slik at det er tydelig hvilke svar som hører til hvilke tilbud.

## Deltilbud

Det er anledning til å gi tilbud på deler av delområdene. Et deltilbud må som et minimum bidra til å oppfylle for skole spesifikke kompetansemål i gjeldende læreverk innen delområdet/ for barnehage spesifikke mål under de 7 fagområder i rammeplan 2017 innen delområdet.

## Innlevering

Leverandøren skal forsikre seg om at tilbudet som leveres er i henhold til dette konkurransegrunnlaget. Det er leverandørens ansvar å levere et korrekt og komplett tilbud. Manglende innlevering av dokumentasjon kan medføre avvisning.

Tilbudet skal leveres på norsk.

Tilbudet skal leveres i følgende format:

1. **Fullstendig tilbud i PDF-format.** Dokumentet skal være signert, komplett og lagret som ett dokument / én fil i PDF-format.
2. Alle utfylte kravspesifikasjoner skal legges ved i Excel-format
3. Prisskjema i Excel-format.
4. Sladdet tilbud i PDF-format.

Merk at hver av filene ikke skal være større enn **19 MB**. Dersom filene er større enn dette, skal de splittes opp i mindre filer før innlevering.

Tilbudet skal leveres elektronisk via konkurranseløsningen Mercell innen tilbudsfristen.

Ta kontakt med Mercell Support dersom du ikke er bruker hos Mercell eller dersom du har spørsmål til funksjonalitet i verktøyet:

1. Tlf. 21 01 88 60
2. Support@mercell.com

# Oppdragsgivers behandling av tilbudene

## Avvisning på grunn av forhold ved tilbudet

Det gjøres oppmerksom på at tilbud som inneholder avvik, forbehold, feil, uklarheter, ufullstendigheter mv. som kan medføre tvil om hvordan tilbudet skal vurderes sammenliknet med de øvrige tilbudene, skal avvises.

Tilbud som inneholder vesentlige forbehold vil bli avvist. Dersom leverandøren har flere forbehold, som hver for seg ikke er vesentlige, kan det likevel etter en konkret vurdering føre til at forbeholdene samlet sett anses som vesentlige.

## Avlysning av konkurransen

Oppdragsgiver forbeholder seg retten til å avlyse hele eller deler av konkurransen med øyeblikkelig virkning dersom det foreligger saklig grunn. Som saklig grunn regnes i alle tilfeller manglende budsjettmessig dekning for anskaffelsen eller manglende politiske vedtak.

# Avgjørelsen av konkurransen

## Tildelingskriterier

Bare tilbud som er levert av kvalifiserte leverandører og som innfrir de obligatoriske krav og spesifikasjoner som angitt i konkurransegrunnlaget, herunder kontrakt og kravspesifikasjon(ene), vil bli vurdert i forhold til tildelingskriteriene.

Tildelingen skjer ut fra hvilket tilbud som har det beste forholdet mellom pris eller kostnad og kvalitet.

| **Tildelingskriterium**  | **Vekt**  | **Dokumentasjonskrav** |
| --- | --- | --- |
| * Pris
 | * 30 %
 | * Ferdig utfylt vedlegg 2, Bilag 6
 |
| * Kvalitet
 | * 70 %
 | * Ferdig utfylt vedlegg 2, Bilag 2-5 og 7-9.
 |